Φλάβιος Ορέστης

Ο Φλάβιος Ορέστης ("Flavius Orestes", πέθανε στις 28 Αυγούστου 476) ήταν Ρωμαίος στρατηγός και πολιτικός με καταγωγή από την Παννονία, ο οποίος είχε για λίγο τον έλεγχο στην Δυτική Ρωμαϊκή Αυτοκρατορία το 475-476.J.R. Martindale The Prosopography of the Later Roman Empire Τομ. 2, σσ. 811–812 Από αριστοκρατική καταγωγή, κατά το ήμισυ ήταν Γερμανός. Υπήρξε υποστηρικτής των Ούννων και ο Αττίλας τον όρισε διπλωμάτη μαζί με τον Έσλα κατά τις διαπραγματεύσεις του με το Θεοδόσιο Β΄.Thompson, E. A. (2002). Romans and Barbarians The Decline of the Western Empire. University of Wisconsin Press, σ. 61Kelly, Christopher (2011). Attila The Hun Barbarian Terror and the Fall of the Roman Empire. Random House, σ. 134Priscus, History, Θραύσματα 7, 8 Το 475, ο Ορέστης διορίστηκε αρχηγός του Στρατού και πατρίκιος από τον Αυτοκράτορα της Δύσης Ιούλιο Νέποτα. Όμως αυτό αποδείχθηκε ότι ήταν σφάλμα του Νέποτα, καθώς στις 28 Αυγούστου του 475 ο Φλάβιος Ορέστης κατέλαβε την εξουσία στη Ραβέννα. Λόγω του ότι ήταν γερμανικής καταγωγής, όρισε το γιο του Ρωμύλο να γίνει αυτοκράτορας, στις 31 Οκτωβρίου του 475. Οι Ζήνων και Βασιλίσκος στην Ανατολή δεν αναγνώρισαν το Ρωμύλο και επιπλέον ο Ορέστης προκάλεσε την οργή των μισθοφόρων, οι οποίοι στασίασαν εναντίον του, με αρχηγό τον Οδόακρο, ο οποίος ανακηρύχθηκε Βασιλιάς των Γερμανών στις 23 Αυγούστου του 476. Ο Ορέστης συνελήφθη (28 Αυγούστου) κοντά στην Πιατσέντσα και αμέσως εκτελέστηκε. Έπειτα από εβδομάδες, κατελήφθη και η Ραβέννα και ανατράπηκε ο τελευταίος αυτοκράτορας της Ρώμης Ρωμύλος Αυγουστύλος.

Παραπομπές

Βιβλιογραφία

Gibbon, Η Άνοδος και η Πτώση της Ρωμαϊκής Αυτοκρατορίας μέρος Ε΄, κεφάλαιο 36.
J.R. Martindale The Prosopography of the Later Roman Empire.
Thompson, E. A. (2002). Romans and Barbarians The Decline of the Western Empire. University of Wisconsin Press. 
Kelly, Christopher (2011). Attila The Hun Barbarian Terror and the Fall of the Roman Empire. Random House. 

Κατηγορία:Ρωμαίοι πολιτικοί